Italiano: # Questioni di Boezio

Nel Trecento, secolo dell’istituzione del dogato perpetuo, con la tragica figura di Simon Boccanegra, il primo Doge, che cerca di contenere le discordie tra le classe sociali, di frenare la prepotenza di nobili e plebei, e muore assassinato per vendetta da alcuni dei suoi stessi sostenitori, non ci sembra strana la presenza di questa traduzione dal De consolatione philosophiae di Boezio (tramite il francese di Jean de Meung), con le sue esortazioni alla concordia e la sua condanna dell’avidità degli uomini.

Le descrizioni del mondo naturale introducono per la prima volta nella poesia genovese il senso lirico del paesaggio, inteso come specchio della condizione umana, che prosegue tra i nostri poeti fino ad oggi, a Firpo e ancora dopo, e in tal modo un’eco di questi versi è giunta fino a noi.

Una poesia sull’ordine divino, cui tutte le cose tendono interamente, senza eccezione, fa pensare, come tutta la traduzione da Boezio, che potesse esservi a Genova un pubblico in condizione di apprezzare la filosofia e la cultura antiche, e forse un interesse verso la contemporanea cultura d’Oltralpe, vista la frequenza dei prestiti dal francese. Il confronto della parola «gagieta» al verso 2, con «gabia» al verso 5, fa capire che il nesso «bi+vocale» si pronunciava «gi» già a quei tempi, e perciò quelle che molte volte sembrano italianizzazioni del genovese antico, sono solo dovute alle particolarità di una grafia etimologica.

Questo vizio, del quale vengono spesso accusati i genovesi, per lo più commercianti, doveva essere ben presente alla coscienza degli uomini di quei tempi; l’intonazione generale è quella delle poesie morali dell’Anonimo.

Ligure: # Questioim de Boecio

Do Trexento, o secolo de l’instituçion do duxægo perpetuo co-a tragica figua do Scimon Boccaneigra, o primmo Duxe, ch’o çerca à contegnî e discòrdie tra e classe soçiale, de tegnî à cadello a prepotensa de nòbili e plebei, e o meue assascinou pe vengansa da quarchedun di seu mæximi sostegnitoî, a no ne pâ destrania a presensa de sta traduçion da-o De consolatione philosophiae de Boeçio (tramite o franseise do Jean de Meung), co-e seu exortaçioin a-a concòrdia e a seu condaña de l’aviditæ di òmmi.

E descriçioin do mondo natuâ introduan pe-a primma vòtta inta poexia zeneise o senso lirico do paisaggio, inteiso comme spegio da condiçion umaña, ch’o va avanti tra i nòstri poeti fin a-a giornâ d’ancheu, a-o Firpo e ancon dòppo, de mainea che unn’eco de sti versci a l’é arrivâ fin à niatri.

Unna poexia in sce l’òrdene divin, a-o quæ tutte e cöse tendan à reo, sensa ecceçion, a fa pensâ, comme tutta a traduçion da-o Boeçio, che poeisse ësighe à Zena un pubrico in condiçion de apprexâ a filosofia e a cultua antighe, e fòscia un interesse verso a contemporannia cultua de de là de Arpe, stante a frequensa de impremue da-o franseise. O confronto da poula «gagieta», a-o verso 2, con «gabia» a-o verso 5, o ne fa accapî che o nesso «bi+vocale» o se prononçiava «gi» za à quelli tempi, e donca quelle, che de belle vòtte ne pan italianizzaçioin do zeneise antigo, en solo che dovue a-e particolaritæ de unna grafia etimològica.

Sto viçio, do quæ vëgne de soventi accaxonæ i zeneixi, pe-o ciù mercanti, o doveiva ëse ben presente a-a consciensa di òmmi di quelli tempi; l’intonaçion generale a l’é quella de poexie morale de l’Anònimo.